બેચર- બહુચરાજી ગામના તમામ પાટીદારો પરિવારોએ ગતરોજ સવારે ૭ વાગે મા બહુચરના મંદિરે પધારી હાર્દિક પટેલના સ્વાસ્થ્ય માટે તેમજ તેને લાંબુ આયુષ્ય આપે તે માટે મા બહુચરને પ૦૧ લાડુનો ગોખ ધરાવાયો હતો. તેમજ મા બહુચરને પ્રાર્થના કરી હતી. પાટીદાર સમાજની અનામતની માગણી તેમજ ખેડુતોના દેવામાફીની માગણી જે સરકાર સમક્ષ હાર્દિકે કરી છે તે પરિપૂર્ણ થાય તે માટે માતાજીને અરજ કરી હતી. સાથે આ બહુચરના મંદિર પરિસરમાં મા બહુચરના પવિત્ર આનંદના ગરબાનું ગાન કરી આશીર્વાદની માગણી કરી હતી. મા બહુચરના ગોખમાં ધરાવાયેલા લાડુ રામરોટીમાં તેમજ ગરીબ પરિવારોમાં વહેંચી આશીર્વાદ માટે યાચના કરવામાં આવી હતી.